**Obrazec 1**

**PONUDBA ZA NAJEM GOSTINSKIH IN KNJIGARNIŠKIH PROSTOROV V JAVNI AGENCIJI ZA KNJIGO RS**

Na podlagi objavljenega javnega zbiranja ponudb za oddajo v najem gostinskih in knjigarniških prostorov na naslovu Javna agencija za knjigo RS, Metelkova 2b, 1000 Ljubljana - v nadaljevanju: JAK (objava v Uradnem listu RS in na spletni strani JAK (www.jakrs.si) dajemo naslednjo ponudbo:

* 1. Podatki o ponudniku:

Pravna oseba oziroma ime ponudnika:

Sedež:

Elektronski naslov:

Zakoniti zastopnik:

Matična številka:

ID številka za DDV:

Številka transakcijskega računa:

Vl. št. sodnega registra (odločbe):

Statusna organiziranost (d.d., d.o.o., s.p., zavod):

Kontaktna oseba:

* 1. Ponujena višina najemnine za najem gostinskega in knjigarniškega lokala JAK (brez DDV) znaša: \_\_\_\_\_\_\_\_\_\_\_\_\_\_\_\_\_\_\_\_ EUR/mesec.

1. Prilagamo seznam referenc pri opravljanju gostinske in knjigarniške dejavnosti – obrazec 2 (obvezna priloga),

**Druge obvezne priloge:**

* izpolnjen obrazec Izjave ponudnika (obrazec 3),
* izjava ponudnika,
* dokazila glede registracije za opravljanje gostinske dejavnosti - izpis iz sodnega registra,
* potrdilo davčnega urada o plačanih davkih in prispevkih,
* potrdilo banke, da ponudnik v zadnjih 6 mesecih ni imel blokade bančnih računov; če ima ponudnik več računov, za vsak račun posebej,
* potrdilo o udeležbi na ogledu,
* izpolnjen, parafiran in z žigom opremljen vzorec najemne pogodbe.

Kraj: Odgovorna oseba:

Datum: Podpis:

/žig/

**Obrazec 2**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **REFERENCE PONUDNIKA V ZADNJIH PETIH LETIH[[1]](#footnote-1)**

Z referencami so mišljene ponudnikove izkušnje pri izvajanju gostinske dejavnosti v zadnjih petih letih. Reference morajo biti opisane in ustrezno dokumentirane (npr. potrdilo najemodajalca prostorov, naslov spletne strani, pisna priporočila, certifikati, pohvale in priznanja, ipd.). Iz opisa referenc mora izhajati, da ima ponudnik izkušnje z gostinskimi in knjigarniškimi storitvami.

|  |  |  |
| --- | --- | --- |
| **Naziv** | **Obdobje delovanja**  **od – do** | **Opis** (kje se nahaja, vrsta gostinske in knjigarniške ponudbe, naslov spletne strani ipd.) |
| 1. |  |  |
| 2. |  |  |

Kraj: Odgovorna oseba:

Datum: Podpis:

/žig/

**Obrazec 3**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IZJAVE PONUDNIKA**

* Izjavljamo, da smo registrirani in strokovno usposobljeni za opravljanje gostinske/kavarniške dejavnosti;
* Izjavljamo, da smo registrirani in strokovno usposobljeni za opravljanje dejavnosti Trgovina na drobno v specializiranih prodajalnah s knjigami;
* Izjavljamo, da smo finančno stabilni, da imamo izkušnje in zaposlene, ki so sposobni izvesti pogodbene zahteve;
* Izjavljamo, da imajo delavci, ki bodo delali v najemnih prostorih, predpisano izobrazbo/kvalifikacijo in izpolnjujejo vse druge pogoje za delo;
* Izjavljamo,
* da nismo v postopku prisilne poravnave, stečajnem postopku ali likvidacijskem postopku,
* da nismo prenehali poslovati na podlagi sodne in druge prisilne odločbe,
* da imamo poravnane vse davke in prispevke ter druge poslovne obveznosti,
* Izjavljamo, da proti nam v zadnjih petih letih pred objavo razpisa ni bila izdana pravnomočna odločba za kaznivo dejanje, ki je povezano z našim poslovanjem ali izdana pravnomočna sodna ali upravna odločba, s katero nam je prepovedano opravljanje dejavnosti, ki je predmet razpisa;
* Izjavljamo, da smo popolnoma seznanjeni s stanjem prostorov, ki so predmet oddaje v najem;
* Izjavljamo, da naša ponudba velja še 45 dni od dneva javnega odpiranja ponudb;
* Sprejemamo vse pogoje in zahteve iz te razpisne dokumentacije, vključno z določili predloženega vzorca najemne pogodbe;
* Pod kazensko in materialno odgovornostjo izjavljamo, da so naše izjave in podatki, ki so podani v ponudbeni dokumentaciji, resnični, in da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo popolno odgovornost;
* Soglašamo, da organizator postopka/najemodajalec pri pristojnih institucijah po potrebi preveri točnost vseh naših navedb kot tudi predloženih podatkov oziroma listin in ga s podpisom te listino za poizvedbo izrecno pooblaščamo.

Kraj: Odgovorna oseba:

Datum: Podpis:

/žig/

**Obrazec 4**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Priložena dokazila glede registracije za opravljanje gostinske dejavnosti oziroma dejavnosti strežbe jedi in pijač ter dejavnosti Trgovina na drobno v specializiranih prodajalnah s knjigami:

* za pravne osebe izpisek iz sodnega registra, ki ni starejši od 30 dni,
* za samostojne podjetnike obrtno dovoljenje oziroma priglasitveni list,

**Obrazec 5**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Potrdilo o plačanih davkih in prispevkih (potrdilo finančnega urada, ki ni starejše od 30 dni).

**Obrazec 6**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TRANSAKCIJSKI RAČUNI**

Transakcijske račune imamo pri naslednjih bankah:

BANKA ŠTEVILKA RAČUNA

|  |  |  |
| --- | --- | --- |
| 1 |  |  |
| 2 |  |  |
| 3 |  |  |
| 4 |  |  |

Izjavljamo, da:

1. Pri drugih bankah nimamo nobenega transakcijskega računa.
2. Nobenega od transakcijskih računov nismo imeli blokiranega v zadnjih **6 (šestih) mesecih** pred objavo tega javnega razpisa, kar je razvidno iz originalnih bančnih potrdil v prilogi.

**Priloga**: BANČNA POTRDILA (pravne osebe in samostojni podjetniki predložijo potrdilo vsake poslovne banke, da račun ni blokiran najmanj 6 mesecev pred datumom objave tega razpisa.

Kraj: Odgovorna oseba:

Datum: Podpis:

Žig

**Obrazec 7**

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**P O T R D I L O**

**O UDELEŽBI NA OGLEDU**

Javna agencija za knjigo RS kot organizator javnega zbiranja ponudb **p o t r j u j e,** da se je ponudnik:

dne udeležil ogleda poslovnih prostorov na naslovu Metelkova 2b v Ljubljani v zvezi z javnim zbiranjem ponudb za **oddajo poslovnega prostora v najem za izvajanje gostinske in knjigarniške dejavnosti.**

Datum: Podpis odgovorne osebe

/žig/

**PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Izpolnjena (glava pogodbe in podpisnik), podpisana in žigosana pogodba o najemu poslovnega prostora za izvajanje gostinske in knjigarniške dejavnosti v prostorih Javne agencije za knjigo RS.

(Pogodba mora biti izpolnjena s podatki iz ponudbe ter na vsaki strani parafirana s strani pooblaščene osebe za podpis pogodbe.)

*/V nadaljevanju/*

**Javna agencija za knjigo RS**, Metelkova 2b, 1000 Ljubljana, matična številka: 3367622000, ki jo zastopa direktorica Renata Zamida

(v nadaljevanju: najemodajalec ali JAK),

in

**..................................** , ............................., ............................., matična številka: .............................,, davčna številka: .............................,, ki ga zastopa ............................., (v nadaljevanju najemnik),

sklepata naslednjo

**POGODBO O NAJEMU**

**POSLOVNIH PROSTOROV**

1. **UVODNA DOLOČBA**
2. člen

Pogodbeni stranki uvodoma ugotavljata:

* da je predmet te pogodbe najem poslovnega prostora, opisanega v 2. in 3. členu te pogodbe, katerega lastnik je Republika Slovenija, upravljavec in najemodajalec pa Javna agencija za knjigo RS, Metelkova 2b, 1000 Ljubljana (v nadaljevanju: JAK);
* da je JAK v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, [47/13](http://www.uradni-list.si/1/objava.jsp?urlurid=20131783) - ZDU-1G in [50/14](http://www.uradni-list.si/1/objava.jsp?urlurid=20142075), 90/14-ZD-1I, 14/15-ZUUJFO, 76/15 in 11/18-ZSPDSLS-1) ter Zakona o Javni agenciji za knjigo Republike Slovenije (UL RS, št. 112/07 in nasl.) dne 19. 07. 2019 na svoji spletni strani objavil javno zbiranje ponudb za oddajo v najem poslovnih prostorov za izvajanje gostinske in knjigarniške dejavnosti;
* da je bil najemnik v postopku javnega zbiranja ponudb izbran kot najugodnejši ponudnik.

1. **PREDMET POGODBE**
2. člen

Predmet te pogodbe je oddaja prostorov v najem za opravljanje gostinskih in knjigarniških storitev v poslovnem prostoru na naslovu Metelkova 2b, 1000 Ljubljana, ki obsegajo:

- gostinski in knjigarniški prostor: 39,69 m2;

- sanitarije s predprostorom: 8,84 m2;

- skladišče: 6,89m2;

- sanitarije z garderobo: 2,34 m2,

v skupni velikosti 55,42 m2.

Najemnik bo imel pravico tudi do uporabe terase na vzhodnem delu prostorov JAK na naslovu Metelkova 2b.

1. **NAČIN UPORABE POSLOVNEGA PROSTORA IN IZVAJANJA DEJAVNOSTI**
2. člen

Najemnik bo poslovni prostor uporabljal za opravljanje gostinske in knjigarniške dejavnosti.

Najemnik bo posloval v svojem imenu in za svoj račun.

Najemnik je dolžan sam pridobiti vsa potrebna dovoljenja za opravljanje dejavnosti na svoje stroške in en izvod še pred začetkom obratovanja izročiti najemodajalcu. Vsa potrebna dovoljenja morajo biti stalno na uporabo in vpogled tudi inšpekcijskim organom.

Lokal je delno opremljen. Najemnik lahko spreminja ali dodaja gostinsko opremo, opremo za potrebe knjigarne in drugo opremo po predhodnem dogovoru in s pisnim soglasjem pristojne osebe najemodajalca.

Najemnik mora v lokalu, ki je predmet te pogodbe, zagotoviti dovolj oseb za izvajanje gostinskih in knjigarniških storitev, ki morajo izpolnjevati predpisane pogoje za delo.

Najemnik mora delovni čas gostinskega lokala določiti na podlagi navodil JAK, to je najmanj od 08.30 do 20.00 ob delovnikih. Morebitna odstopanja obratovalnega časa so možna le po predhodnem pisnem soglasju z najemodajalcem.

Najemnik mora za izvedbo zaključenih sprejemov ali lastnih prireditev obvezno pridobiti predhodno pisno soglasje JAK.

Elementi opreme prostorov in naprave, ki jih najemnik uporablja za delovanje prostorov, ki so predmet te pogodbe, morajo zadoščati vsem zakonskim predpisom za obratovanje gostinske in knjigarniške dejavnosti ter sanitarno-tehničnim pogojem.

1. člen

Lokal s pripadajočimi prostori, ki se oddaja v najem, je delno opremljen. Natančen seznam obstoječe opreme je priloga primopredajnega zapisnika, ki je sestavni del te pogodbe.

Najemnik in najemodajalec se dogovorita, da najemnik vloži v opremo prostorov do 10.000 EUR, predvidoma v nakup sanitarne opreme, sanitarne keramike in svetil . Ta znesek se odbije od zneskov najemnine, ki ustrezajo enoletni najemnini. Vlaganje v opremo najemnik izvede v soglasju z JAK.

Oprema iz prejšnjega odstavka, v katero je najemnik vložil svoja sredstva, postane lastnina JAK v primeru, da se ta najemna pogodba izvaja najmanj pet let. V primeru, da pogodbo kadarkoli v obdobju trajanja pogodbe odpove najemnik, rok iz prejšnjega stavka ne velja.

S podpisom te pogodbe najemnik zagotavlja najemodajalcu, da morebitna dodatna oprema in naprave v celoti izpolnjujejo minimalne tehnične pogoje za opravljanje dejavnosti v obsegu, kot je določeno s to pogodbo.

1. člen

Notranja in zunanja ureditev se izvede v soglasju z najemodajalcem. Ureditev oziroma oprema mora biti v skladu z visokimi estetskimi in funkcionalnimi standardi.

Najemnik se zavezuje obiskovalcem lokala, ki je predmet te pogodbe:

* nuditi kakovostno, raznovrstno in cenovno primerno gostinsko ponudbo hrane in pijače (prigrizki, enostavnejše sladice, tople in hladne napitke vseh vrst brezalkoholnih pijač, izbrana vina in raznovrstna ponudba piva),
* nuditi kakovostni izbor knjig, s pretežnim deležem slovenskih avtorjev, oziroma s pretežnim deležem knjižne produkcije, ki jo sofinancira JAK,
* zagotavljati primerno usposobljenost osebja,
* prilagoditi obratovalni čas najemodajalcu,

in sicer najmanj v obsegu, razvidnem iz njegove ponudbe z dne ..............

Ob podpisu pogodbe bo najemnik najemodajalcu predložil vsebino gostinske in knjižne ponudbe in seznam zaposlenih v lokalu. Najemnik zagotavlja, da bo v lokalu delala ustaljena zasedba zaposlenih, ki jo bo menjal le v izjemnih primerih, na katere ne bo imel vpliva.

Predlog gostinske in knjižne ponudbe pisno potrdi najemodajalec in je sestavni del te pogodbe.

1. člen

Najemnik je dolžan izvajati dejavnosti v skladu z veljavnimi predpisi, smernicami dobre higienske prakse in uporabe načel HACCP v gostinstvu.

1. člen

Cene gostinskih storitev v lokalu najemnik določa samostojno.

**IV. NAJEMNINA IN STROŠKI**

1. člen

Pogodbeni stranki sta sporazumni, da znaša najemnina za najem prostorov iz 2. člena ............... EUR mesečno.

Najemnik prične plačevati najemnino in stroške z dnem prevzema (izročitve) prostorov.

Najemnik bo najemnino in druge pogodbene finančne obveznosti poravnal najemodajalcu v 8 dneh po izstavitvi računa na TRR JAK št. SI56 0110 0600 0027 474, odprt pri Banki Slovenije, vendar najkasneje zadnji dan v mesecu za prihodnji mesec. V primeru zamude pri plačilu lahko najemodajalec obračuna zakonske zamudne obresti.

V skladu z Zakonom o davku na dodano vrednost se za najem poslovnih prostorov DDV ne obračunava, zato v znesku najemnine iz prvega odstavka tega člena DDV ni upoštevan. V kolikor bo dejavnost obdavčena, bo davek v predpisani višini plačeval najemnik.

1. člen

Najemnik je poleg najemnine iz 8. člena te pogodbe dolžan plačevati še znesek za stroške v pavšalnem znesku 150,00 EUR mesečno (brez DDV), in sicer za:

* obratovalne stroške v sorazmernem deležu koristne površine (stroške elektrike in priključne moči, stroške ogrevanja, stroške za vodo in kanalščino, stroške varovanja in zavarovanja in vse druge stroške, ki so povezani z obratovanjem najetih prostorov),
* sorazmerne stroške tekočega vzdrževanja skupnih naprav in prostorov (prispevek k stroškom obratovanja stavbe v sorazmernem deležu koristne površine),
* stroške nadomestila za uporabo stavbnega zemljišča, ali drugega ustreznega davka v skladu s predpisi,
* varovanje

Najemnik je dolžan zagotoviti in plačevati čiščenje prostorov, ki so predmet najema in poskrbeti za odvoz odpadkov, ki bodo nastali zaradi uporabe prostorov. Sistem in odvoz odpadkov mora biti urejen v skladu z določbami o ločevanju odpadkov.

Stroške bo najemodajalec najemniku zaračunal hkrati z najemnino.

**V. POGOJI NAJEMNEGA RAZMERJA**

1. člen

Sprememba namembnosti poslovnega prostora ni dovoljena. Najemnik poslovnega prostora ne sme oddati v podnajem.

Najemnik ne sme spreminjati prostorov ter vgrajene opreme in naprav ter opravljati vlaganj oziroma izboljšav v najetih prostorih brez predhodnega pisnega soglasja najemodajalca.

Po prenehanju veljavnosti pogodbe ali v primeru razdrtja najemnik nima pravice do povračila morebitnih vlaganj.

1. člen

Najemnik je dolžan najete prostore uporabljati skrbno in kot dober gospodar ter v skladu z določili pogodbe.

Za poslabšanje stanja prostora in opreme, ki presega meje redne uporabe, je najemnik dolžan povrniti škodo.

1. člen

Najemnik je dolžan najemodajalca sproti obveščati o napakah v najetih prostorih, za odpravo katerih odgovarja najemodajalec.

Najemnik je dolžan poravnati stroške odprave vseh poškodbe in okvar, ki so nastale po njegovi krivdi ali iz malomarnosti.

1. člen

Pri uporabi najetega prostora oziroma pri izvajanju svoje dejavnosti mora najemnik upoštevati hišni red, požarno-varnostne predpise, predpise s področja varstva pri delu in pisna ter ustna navodila pooblaščenih oseb (najemodajalca ali pogodbenih izvajalcev), ki zadevajo varovanje objekta, prostorov in obiskovalcev. Prav tako mora upoštevati režim, povezan s prometom oziroma dostavnimi vozili.

Najemnik je dolžan najemodajalcu pisno sporočiti imena in priimke oseb, ki imajo pravico dostopa v poslovni prostor v času, ko je odsoten.

Režim izdaje in hrambe ključev prostorov, ki so predmet te pogodbe, predpiše najemodajalec in je za najemnika obvezen.

15. člen

Pooblaščena oseba najemodajalca in zaposleni na JAK lahko kadarkoli vstopijo v najete prostore za namene izvajanja svoje dejavnosti oziroma službenih obveznosti, za namene nadzora izvajanja te pogodbe pa na podlagi vnaprejšnje najave, ki mora biti najavljena vsaj 24 ur pred vstopom. Določba prejšnjega stavka izključuje obiske prostorov, ki so predmet te pogodbe, s strani predstavnikov najemodajalca v namene uporabe storitev, ki jih izvaja najemnik.

Če gre za preprečitev nevarnosti ali škode, je vstop v najete prostore mogoč kadarkoli, in sicer brez vnaprejšnje najave.

16. člen

Pri izvajanju svoje dejavnosti se bo najemnik po svojih najboljših močeh trudil, da ne bo motil drugih uporabnikov prostorov ter da bo ob vsakem času skrbel za red in čistočo v obeh lokalih.

17. člen

Varovanje najetega in skupnih prostorov izvaja na lastno željo najemnik.

18. člen

Ob sklenitvi in prenehanju najemnega razmerja sestavita pogodbeni stranki primopredajni zapisnik, v katerem ugotovita dejansko stanje, ter izvedeta predajo ključev.

Primopredajni zapisnik je sestavni del te pogodbe.

19. člen

Po prenehanju najema je najemnik dolžan izročiti najemodajalcu najete prostore prazne vseh svojih stvari in opreme, prebeljene in počiščene, v preostalem pa v stanju, v kakršnem jih je prevzel, upoštevajoč normalno rabo prostorov.

**VI. TRAJANJE IN ODPOVED POGODBENEGA RAZMERJA**

20. člen

Najemna pogodba se sklepa za določen čas petih (5) let, s šestmesečnim odpovednim rokom.

Najemodajalec po podpisu te pogodbe najemniku določi datum izročitve prostorov, in določi rok, ko mora najemnik pričeti z obratovanjem. V primeru, da najemnik ne prevzame prostorov v postavljenem roku, ali če v 15 dneh od dneva prevzema prostorov ne prične z izvajanjem dejavnosti, je določena s to pogodbo pogodbena kazen, ki za vsak koledarski dan zamude znaša 3 odstotke mesečne najemnine. Poleg kazni pa ima najemodajalec pravico, da od najemnika uveljavlja škodo zaradi nastale zamude ali pa razdre pogodbo zaradi krivdnih razlogov na strani najemnika in od pogodbe odstopi s takojšnjo veljavnostjo.

21. člen

Najemna pogodba lahko preneha z enostransko pisno odpovedjo brez navedbe razloga odpovedi in z odpovednim rokom šestih (6) mesecev.

22. člen

Najemodajalec lahko takoj odpove najemno pogodbo in zahteva izpraznitev poslovnih prostorov v roku deset (10) dni od prejema pisne odpovedi, če:

* najemnik ne začne izvajati dejavnosti v dogovorjenem roku, določenem v tej pogodbi,
* je najemniku iz kakršnega koli razloga prepovedano ali preneha opravljati dejavnosti, ki je predmet najema,
* najemnik ne plača pogodbenih obveznosti dva meseca zaporedoma,
* najemnik tudi po opominu najemodajalca uporablja poslovni prostor v nasprotju s pogodbo ali na način, ki povzroča škodo najemodajalcu;
* najemnik odda poslovni prostor ali njegov del v podnajem ali souporabo brez soglasja najemodajalca,
* najemnik tudi po opominu ne zagotavlja storitev v dogovorjenem izboru in na kvalitetni ravni,
* najemnik na zahtevo najemodajalca v dogovorjenem roku ne opravi del, ki so potrebna za vzdrževanje poslovnega prostora in ki spadajo med njegove stroške;
* najemnik tudi po opominu ne spoštuje hišnega reda in predpisov iz varstva pri delu pred požarom,
* najemnik izvršuje ali izvrši v poslovnem prostoru kakršnokoli spremembo v prostoru ali na opremi najemodajalca brez poprejšnjega soglasja najemodajalca;
* najemnik brez soglasja najemodajalca spremeni dejavnost ali opravi druge statusne spremembe, ki neposredno vplivajo na dejavnost v poslovnem prostoru,
* najemnik za več kot pet (5) dni brez opravičenega razloga preneha opravljati poslovno dejavnost, za katero mu je bil oddan poslovni prostor,
* če najemnik kako drugače huje krši določila te najemne pogodbe.

23. člen

V primeru odpovedi najemne pogodbe je najemnik dolžan do izteka odpovednega roka poslovni prostor izprazniti in ga prostega stvari in oseb izročiti najemodajalcu. Za vsak dan zamude je najemnik dolžan plačati sorazmerni del tekoče najemnine in obratovalnih stroškov ter pogodbeno kazen v višini 5 odstotkov mesečne najemnine.

**VII. RAZNO**

24. člen

Pogodbeni stranki si morata vsa pomembnejša obvestila pošiljati v pisni obliki s priporočeno pošto, kar še zlasti velja glede opominov, obvestila o odstopu od pogodbe, obveščanja o nastali škodi, predlogov glede vlaganj, izboljšav, itd.

25. člen

Skrbnik pogodbe na strani najemodajalca je Renata Zamida tel. 369 58 21, E: *renata.zamida@jakrs.si,* na strani najemnika pa ......................., tel. ......................., E: .......................

26. člen

V primeru, da je kdo v imenu ali na račun najemnika, njegovemu predstavniku, zastopniku ali posredniku oziroma javnemu uslužbencu ali vodstvenemu ali vodilnemu delavcu ali članu organa najemodajalca obljubil, ponudil ali dal kakšno nedovoljeno korist za:

* pridobitev posla iz te pogodbe ali
* sklenitev te pogodbe pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je najemodajalcu povzročena škoda ali omogočena pridobitev nedovoljene koristi predstavniku , zastopniku ali posredniku ali vodstvenemu ali vodilnemu delavcu ali članu organa najemodajalca

je ta pogodba nična.

Najemodajalec na podlagi svojih ugotovitev o domnevnem obstoju dejanskega stanja iz prvega odstavka tega člena obvesti Komisijo za preprečevanje korupcije in začne z ugotavljanjem pogojev ničnosti te pogodbe.

**VIII. KONČNE DOLOČBE**

27. člen

Spremembe in dopolnitve te pogodbe so veljavne, če so sprejete v pisni obliki, kot aneks k pogodbi.

28. člen

Pogodbeni stranki bosta vse morebitne spore iz tega pogodbenega razmerja reševali sporazumno, če pa to ne bo mogoče, bo o sporu odločalo stvarno pristojno sodišče v Ljubljani.

29. člen

Pogodba začne veljati z dnem podpisa pogodbe s strani obeh pogodbenih strank.

30. člen

Pogodba je sestavljena v štirih izvodih, od katerih prejme vsaka pogodbena stranka po dva izvoda.

NAJEMNIK: NAJEMODAJALEC:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Javna agencija za knjigo RS

Renata Zamida, direktorica

Kraj in datum: Ljubljana, ...... Kraj in datum: Ljubljana, ......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ponudnik lahko reference dodatno opiše na posebnih listih, ki jih mora na koncu podpisati, žigosati in navesti datum ter priložiti temu obrazcu. [↑](#footnote-ref-1)